Ұлт көсемі Әлихан қазақ тілін сақтап қалып еді...
"Ұлт көсемі Әлихан қазақ тілін сақтап қалып еді..." | "https://abai.kz/post/101811"
TITLE: Ұлт көсемі Әлихан қазақ тілін сақтап қалып еді...
URL: https://abai.kz/post/101811
META: "Ұлт көсемі Әлихан қазақ тілін сақтап қалып еді..." | "https://abai.kz/post/101811"
DATE: 03.12.2019
AUTHOR(s): Мадияр Ералыұлы
TOTAL WORDS: 132
TEXT: Ұлт көсемі Әлихан Бөкейханұлындай - қаһарман қайраткердің өмір жолына көз жіберсек, оның сөзі мен ісінде алшақтықтың болмағаны көзге ұрып тұр. Бұл шын мәнінде ұрпаққа ұран, өскелең жастарға өмірлік өнеге. Оның барлық ерлігін таңға дейін жырласақта бітпейтініміз анық. Дегенмен ұлт жолындағы бір парасатты еңбегін айта кетуді жөн көрдім. 1914 жылы 6 - 10 желтоқсанда Петерборда Ресей мұсылмандарының сьезі өтті. Осы кезде Ә.Бөкейханұлы мен Б.Қаратайұлы қатты сөзге келіп қалды. Б.Қаратайұлы сол сьезде татар ағайындардың қазақтың болашағы жоқ, жер бетінен жойылып кетуі ғажап емес сондықтан "Бір тіл жасайық" деген сөзіне еріп "қазақта тіл жоқ" дей салғанда, Әлихан "Қазақ" газетіне Шәкәрім, Міржақып, Мағжан өлеңдерінен үзінді келтіріп "Бәйге алатын тіл осындай болады" деп қазақ тілін сақтап қалып еді. Сөйтсек ана тіліміз сол ХХ ғасырдың өзінде-ақ өгейліктің тауқыметін тарта бастаған екен ғой... Мадияр Ералыұлының әлеуметтік желідегі парақшасынан Abai.kz
